**Tvorjenke**

* **Tvorjenka** je iz **besedotvorne podstave** (npr. miz-) in **obrazila** (-ica).
* Mizica je **tvorjena** beseda, miza pa je **netvorjena** ali **korenska**.

Tvorjenko delamo iz besedne zveze, ki mora biti pomensko precej splošna in slovnično zelo preprosta – sme vsebovati samo **tiste prvine, ki jih nato vsebuje tvorjena beseda**. Tej besedni zvezi rečemo **skladenjska podstava tvorjenke**.

* **Zložena priredno:** iz več jeder.
* **Zložena podredno:** iz jedra in določila. Višji angel; ta, ki gleda; tako, da se skriva
* **Jedro lahko opazujemo z dveh plati:**
  + **S pomenskega vidika:** 
    - Taka, ki imajo nedoločni/splošni/pojmovni pomen – **abstraktna jedra**.

Izražamo s prabesedami (primitivi): stvar, bitje, naprava … Večino teh lahko nadomestimo z zaimenskimi zastopniki: ta, ki; to, kar; to …

* + - Taka, ki imajo določni/posamezni/predmetni pomen – **konkretna jedra.**

Izražamo z natančnimi poimenovanji posameznih bitij, stvari, naprav, dejanj (npr. angel, zdravnik …)

* + **Z besedotvornega stališča** 🡪 lahko določimo, v katero besedno vrsto spada beseda v jedru.
    - Samostalniška beseda (samostalnik ali posamostaljeni ta/to). 🡪 govorimo o samostalniški skladenjski podstavi – tvorjenka je iste vrste.
    - Pridevniška beseda. 🡪 Govorimo o pridevniški skladenjski podstavi …
    - Glagol. 🡪 govorimo o glagolski besedotvorni podstavi …
    - Prislov (npr. tako, tja). 🡪 govorimo o prislovni skladenjski podstavi.

**Besedotvorni algoritem** je **niz korakov, pravil**, ki jih **moramo upoštevati**, ko **tvorimo besede:**

1. Izhajamo iz **skladenjske podstave**. Npr. ta, ki pleše.
2. Iz skladenjske podstave **vzamemo tisto polnopomensko**/-e **besedo**/-e, **iz katere**/-ih **bomo delali novo besedo**. Npr. pleše.
3. Polnopomensko/-e besedo/-e postavimo v izhodiščno obliko, tej pa odvzamemo slovnične lastnosti. 🡪 **dobimo besedotvorno podstavo bodoče tvorjenke**.
   * Pri glagolu večinoma izhajamo iz nedoločnika (npr. pleše 🡪 plesati), temu odvzamemo nedoločniško obrazilo –ti/-či (plesati 🡪 plesa-) ponavadi še glagolsko pripono (plesa- 🡪 ples-).
   * Pri samostalniku izhajamo iz oblike v rodilniku množine (prim. zobe 🡪 zob), tem vzamemo končnico (zob 🡪 zob-).
   * Pri pridevniku izhajamo iz moške oblike v rodilniku ednine (prim. jasen 🡪 jasnega), tej odvzamemo končnico (jasnega 🡪 jasn-).
4. **Preostali del skladenjske podstave zamenjamo z obrazilom** – glede na to, kaj je ostalo v skladenjski podstavi, izberemo priponsko, predponsko ali medponsko obrazilo.
   * S pripono zamenjamo abstrakno jedro (npr. ta, ki 🡪 -alec) ali lastnostni pridevnik v levem določilu (npr. ljuba 🡪 -ica).
   * S predpono zamenjamo vrstni pridevnik v levem določilu (npr. vmesni 🡪 med-).
   * Z medpono izrazimo razmerje med več polnopomenskimi besedami v skladenjski podstavi (npr. trebi zobe 🡪 -o-).
5. **Vse dele bodoče tvorjenke pravilno razvrstimo** (npr. ples- + -alec; zob- + -o- + -treb- + -ec).
6. **Pravilno razvrščene dele združimo** ter pri tem na njihovih stičiščih **po potrebi deloma spremenimo njihovo glasovno ali naglasno podo**bo (npr. otrok- + -ji 🡪 otročji).

* Če **je tvorjenka nastala iz priredno zložene skladenjske podstave**, zaznamujemo priredno razmerje z **vezajem**.
* Če **je nastala tvorjenka iz podredno zložene skladenjske podstave**, pišemo **vse dele skupaj.**
  + Kadar gre za več besed in ne za tvorjenko 🡪 skušamo med enote vriniti besedo ali zamenjati zapovrstje.
  + Če je prva sestavina besede števka ali samostojna črka, jo z drugim delom povežemo s stičnim vezajem 🡪 npr. 5-odstotni, C-vitamin.
  + Če imata zaporedni besedi en del enak, ga v prvi včasih lahko nadomestimo s stičnim vezajem (npr. zahodno- in južnoslovanski.

**Načini tvorjenja novih besed**

* **Izpeljava:** pretvarjanje skladenjske podstave v besedo s priponskim obrazilom. Npr. ta, ki pleše 🡪 plesalec; to, kar je pod brado 🡪 podbradek; dati v pokoj 🡪 upokojiti. **Izpeljanka.**
* **Zlaganje:** pretvarjanje v besedo z medponskim obrazilom. Npr. to, s čimer trebimo zobe 🡪 zobotrebec; ruski in slovenski 🡪 rusko-slovenski; delati kot slepe miši 🡪 slepomišiti … **Zloženka.**
* **Sestavljanje:** pretvarjanje v besedo s predponskim obrazilom. Npr. vmesni naslov 🡪 mednaslov; preveč dober 🡪 predober. **Sestavljanka**. Iz predpone in že zložene besede.
* **Sklaplanje:** mehansko združevanje vseh sestavin skladenjske podstave v eno besedo (*brez glasovnega obrazila*). Npr. šestindvajset, tristo, seveda, nato, potem, zato … **Sklop.**
* **Krnitev:** besedam iz skladenjske podstave odvzamemo nekaj začetnih, srednjih ali končnih glasov (črk) ali zlogov. Npr. avtomobil 🡪 avto, Parkirišče 🡪 P, Marjeta 🡪 Meta …
* **Konverzna tvorjenka** (ena besedna vrsta postane drugače rabljena): dežurni zdravnik 🡪 dežurni.
* **Sočasna krnitev in sklaplanje:** Velika Britanija 🡪 VB; Peter Kozina 🡪 Peko.

**Sestava tvorjenk**

* **Netvorjene** so tiste besede, ki so bile prvotno dane (npr. sad, cesta, mati …), **tvorjene** pa tiste, ki so narejene iz že danih besed ( prepoznamo: besedotvorno podstavo in obrazilo).
* **Besedotvorna podstava:** tisti del tvorjenke, v katerem prepoznamo izhodiščno besedo. Npr. sadje – sad-; krvav – krv-; krvaveti- krvav-; knjižni – knjiž-; knjižnica – knjižn- …
  + Iz enega ali več delov (navadno 2): soavtor: -avtor; meščanka: meščan-; enoceličar: en-, cečič-; seveda: se, ve, da. Ločimo **enodelne** in **večdelne besedotvorne podstave**.
* **Obrazilo:** tisti del tvorjenke, ki smo ga dodali »neposrednemu predhodniku«, ko smo tvorili novo besedo. Npr. sadje: -je, pramati: pra-; avtocesta: -o- …
  + Po vrsti obrazila določamo vrsto tvorjenke:
    - **Sestavljanka:** ima predpono in enodelno besedotvorno podstavo.
    - **Izpeljanka:** ima pripono in enodelno besedotvorno podstavo.
    - **Zloženka:** ima medpono in dvodelno besedotvorno podstavo (nekatere imajo tudi pripono).
    - **Sklop:** je brez glasovnega obrazila in ima večdelno besedotvorno podstavo.

**Tvorjenkam lahko določimo tudi skladenjsko podstavo:** jih pretvorimo v besedno zvezo, iz katere so nastale.

* Vitamin B – B-vitamin.
* Do tridesetodstotni delež (iz podredno zložene skladenjske podstave, zato skupaj).
* **Pridevniki, katerih prva sestavina je pomeni barvo ali njen odtenek, druga sestavina pa je izraz za barvo, se lahko pišejo skupaj ali narazen. Samo narazen pišemo besedne zveze, ki se dajo razvezati s kot ali da (npr. čokoladno rjav 🡪 rjav kot čokolada).**
* **Glavne števnike pišemo:** do sto skupaj; stotice posebej. *Npr. tri tisoč tristo enaintrideset.*
* **Vrstilne števnike pišemo vse skupaj.**
* Zaimke, ki so nastali z zlaganjem, pišemo načeloma skupaj (npr. marsikateri, malokdaj …). Nekatere zaimke z medpono –o- pa pišemo tudi narazen: ker lahko rečemo redko s kom, redko s katerim, lahko pišemo narazen redko kdo, redko kateri (narazen lahko pišemo tudi take prislovne zaimke. Npr. redko kam).
* Zaimke, nastale s sestavljanjem, pišemo skupaj (npr. nekdo, nekaj, nekakšen …).
* Zaimkovne sklope z le pišemo z vezajem, če je le spredaj (npr. le-ta), sice pa skupaj (npr. tale). Sklope s koli pišemo narazen (bolj priporočljivo) ali skupaj (npr. kdor koli, kdorkoli). Skupaj pišemo tudi sklope enozložnega predloga in navezne oblike osebnega zaimka (npr. name, predenj, vase).
* Hitro hitro hitro 🡪 vejic ni, ker ima funkcijo enega samega.
* DARS – kratica, Dars – kratičnica.
* Tea – Tejin, Inge – Ingin, Lili – Lilijin, Mary – Maryin, Janez – Janezov, Luka – Lukov, Klemen – Klemenov, Lipuš – Lipušev, Strniša – Strnišev, Boccaccio – Boccaccijev.
* Francjožefova vladavina, Anamarijina torba, da Vincijevi izumi, učbenik Janeza Strnada …